Tartalom
Index 🔎︎

# Menük

A következő szakasz felsorolja a menükhöz és párbeszédablakokhoz tartozó súgótémaköröket.

A menüparancsok használatához jelölje ki az ablakot, amelyben a megfelelő dokumentum található. Hasonlóképpen ha egy objektumhoz kapcsolódó menüparancsot akar aktiválni, jelölje ki a megfelelő objektumot a dokumentumon belül.

A menük helyzetfüggők. Ez azt jelenti, hogy azok a menüelemek jelennek meg, amelyek alkalmazhatóak az aktuális feladat kivitelezésében. Ha a kurzor egy szövegen áll, minden olyan menüelem használható, amely a szöveg szerkesztésével kapcsolatos. Ha képeket jelöl ki egy dokumentumban, minden olyan menüparancs elérhető lesz, amely képek szerkesztéséhez kellhet.

## Fájl

Ebben a menüben az aktuális dokumentumra ható, új dokumentumot megnyitó, illetve az alkalmazást bezáró parancsok kaptak helyet.

## Szerkesztés

Ez a menü az aktuális dokumentum tartalmának szerkesztésére vonatkozó parancsokat tartalmazza.

## Nézet

Ez a menü a dokumentum a képernyőn való megjelenítését szabályozó parancsokat tartalmazza.

## Beszúrás

Ez a menü az olyan új elemek dokumentumba történő beszúrásához tartozó parancsokat tartalmazza, mint például képek, objektumok, különleges karakterek és más fájlok.

## Formátum

A dokumentum elrendezésének és tartalmának formázására szolgáló parancsokat tartalmaz.

## Dia

Ez a menü diakezelési és -navigációs parancsokat biztosít.

## Diavetítés

Egy bemutató levetítéséhez szükséges parancsokat és beállításokat tartalmazza.

## Eszközök

Helyesírási eszközöket, a dokumentumhoz hozzáadható objektumok tárát, valamint a menük beállítására és a program tulajdonságainak megadására szolgáló eszközöket tartalmazza.

## Ablak

A dokumentumablakok kezeléséhez és megjelenítéséhez szükséges parancsokat tartalmazza.

## Súgó

A Súgó menü segítségével indítható a LibreOffice súgója.