Tartalom
Index 🔎︎

# dBASE-fájlok importálása és exportálása

dBASE fájlformátumban (*.dbf kiterjesztéssel) a LibreOffice Base programból vagy egy munkafüzetből nyithat meg és menthet adatokat. A LibreOffice Base-ben a dBASE-adatbázis egy olyan könyvtár, amely .dbf kiterjesztésű fájlok gyűjteményét tartalmazza. Minden egyes fájl az adatbázis egy táblájához tartozik. A képletek és a formázás elvész, ha egy dBASE-fájlt LibreOffice-programban nyit meg vagy onnan ment.

## Egy dBASE-fájl munkafüzetbe való importálása

1. Válassza a Fájl - Megnyitás lehetőséget.

2. Keresse meg az importálni kívánt *.dbf-fájlt.

3. Kattintson a Megnyitás lehetőségre.

   Megnyílik a dBASE-fájlok importálása párbeszédablak.

4. Kattintson az OK gombra.

   A dBASE-fájl egy új Calc-munkafüzetként nyílik meg.

   Ha a munkafüzetet dBASE-fájlként kívánja menteni, ne módosítsa és ne törölje az importált fájl első sorát. Ez a sor a dBASE-adatbázis számára szükséges információkat tartalmaz.

## dBASE-fájl adatbázis-táblába való importálása

A LibreOffice Base-adatbázis tulajdonképpen egy hivatkozás egy meglévő adatbázisra.

1. Válassza a Fájl - Új - Adatbázis lehetőséget.

2. A Mentés másként párbeszédablak Fájlnév mezőjébe írja be az adatbázis nevét.

3. Kattintson a Mentés gombra.

4. Az Adatbázis tulajdonságai párbeszédablak Adatbázis típusa mezőjében válassza a „dBASE” lehetőséget.

5. Kattintson a Tovább gombra.

6. Kattintson a Tallózás gombra.

7. Keresse meg a dBASE-fájlt tartalmazó könyvtárat, majd kattintson az OK gombra.

8. Kattintson a Létrehozás gombra.

## Munkafüzet mentése dBASE-fájlként

1. Válassza a Fájl - Mentés másként menüparancsot.

2. A Fájlformátum mezőben válassza a „dBASE-fájl” lehetőséget.

3. Adjon nevet a dBASE-fájlnak a Fájlnév mezőben.

4. Kattintson a Mentés gombra.

Csak az aktuális munkalap adatai kerülnek exportálásra.

Kapcsolódó témakörök

Adatok importálása és exportálása a Base-ben

Adatok importálása vagy exportálása szöveges formátumba